Μαρμελάδα σύκο γλυκανισάτη, με ούζο
Τη σερβίρουμε στο ψωμί, ως συνοδευτικό σε μια πιατέλα με τυριά, στην επιφάνεια ενός δροσερού cheesecake αλλά και με γιαούρτι και ξηρούς καρπούς.
1 κιλό σύκα, κατά προτίμηση βασιλικά (με τη μοβ φλούδα), καθαρισμένα, κομμένα στα τέσσερα, 400 γρ. ζάχαρη καστανή, κρυσταλλική, 40 γρ. ούζο, 2 τμχ. αστεροειδής γλυκάνισος
Για τη μαρμελάδα σύκο γλυκανισάτη, με ούζο, βάζουμε όλα τα υλικά σε μεγάλο μπολ, το σκεπάζουμε και το αφήνουμε στο ψυγείο για 1 βράδυ.Την επομένη αδειάζουμε το περιεχόμενο του μπολ σε φαρδιά κατσαρόλα και ζεσταίνουμε σε μέτρια φωτιά.Αφήνουμε να βράσει για 20-30 λεπτά, μέχρι η μαρμελάδα να δέσει.Τη μοιράζουμε καυτή σε αποστειρωμένα βαζάκια και διατηρούμε σε μέρος σκοτεινό και δροσερό.
Ζάχαρη,Ούζο,Σύκο,Vegan,Νηστίσιμα,Χορτοφαγικά